Document ID: /roh_data/filtered/fineweb-2-filterrobots_roh.jsonl.gz/15161

Il penultim en la tabella che sto temair la relegaziun ha relaschà ses trenader suenter sis terradas en seria. Suenter la terrada da la dumengia encunter Basilea (0:1) aveva Tami annunzià da dar giu ses uffizi sin la fin da la stagiun.
Avant la seria da terrada aveva Lugano gudagnà 11 da 17 gieus da mez october fin mez favrer, duas giadas avevi dà in pari.
Vegn ussa Ciriaco Sforza?
Ils Tessinais vulan communitgar lur nov trenader aifer las proximas uras. Tenor infurmaziuns da RSI sa tracti da Ciriaco Sforza. Ses ultim engaschament sco trenader è gia dus onns e mez enavos. Suenter be trais mais era ses uffizi tar il FC Thun ì a fin il settember 2015.
RR novitads 20:00